stanford-oval/wikipedia huggingface dataset:
מנדוריה

| --- | --- |
דגל מנדוריהדגל מנדוריה

 מדינה:  איטליה איטליה
 מחוז:  פוליה פוליה
 נפה:  נפת טאראנטו
 בירת העיר:  Manduria 
 שטח:  180.41 קמ"ר
 גובה:  79 מטרים
 אוכלוסייה:  ‏
  ‑ בעיר:  29,933 (1 בינואר 2023)
 קואורדינטות:  40°24′10″N 17°38′03″E﻿ / ﻿40.402777777778°N 17.634166666667°E﻿ / 40.402777777778; 17.634166666667 
 אזור זמן:  UTC+1
 http://www.comune.manduria.ta.it/
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמנדוריה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמנדוריה(למפת פוליה רגילה) בארי טאראנטו פוג'ה אנדריה בארלטה לצ'ה ברינדיזי מול. קמפניה בזיליקטה קלבריה מפרץ טאראנטו  הים הטירני  הים האדריאטימנדוריה(למפת פוליה מוגדלת) בארי טאראנטו פוג'ה אנדריה בארלטה לצ'ה ברינדיזי מול. קמפניה בזיליקטה קלבריה מפרץ טאראנטו  הים הטירני  הים האדריאטימנדוריה  he tabBackground:;tabBorder:#aaa;defaultTab:0;
 
מנדוריה (באיטלקית: Manduria) היא עיר וקומונה של מחוז פוליה בנפת טאראנטו שבאיטליה. מתגוררים בה כ-32,000 תושבים (נכון ל-2013), והיא ממוקמת 35 קילומטרים מזרחית לטאראנטו.
אטימולוגיה

השם מנדוריה נחשב לנגזר משורש פרוטו-הודו-אירופי *mond-/*mend- או *mando-, שמשמעותו 'סייח'. ישנה סברה כי הטופונים הוא ממקור מספי, וקשור לשדה הסמנטי של 'סוסים', כפי שנראה בתיאונום האילירי יופיטר מנסאנס ובאלבנית mëz-i 'סייח'.
היסטוריה

מנדוריה או "מנדוניון" (לפי כתבי ההיסטוריון היווני והרומי פלוטרכוס) הייתה מצודה חשובה של המספים נגד טאראס. ארכידמוס השלישי, מלך ספרטה, נהרג מתחת לחומותיה בשנת 338 לפנה"ס, בעת שהוביל את צבא טאראס. מנדוריה מרדה נגד חניבעל, אך נכבשה בשנת 209 לפנה"ס.
פליניוס הזקן מזכיר את מנדוריה בספרו תולדות הטבע ומתאר באר עם מפלס מים קבוע בצורה מוזרה, שלא משנה כמה מים נלקחו ממנה, המפלס לא השתנה. הבאר גם כוללת עץ שקד הגדל ממש מאמצע השפך של הבאר. הבאר עדיין נראית היום.
העיר נהרסה על ידי הסרצנים במאה ה-10. התושבים בנו מחדש את העיר באתר של העיר הנוכחית, אותה הם כינו קזאלנובו. בשנת 1700 הם החזירו את השם הקדום מנדוריה.
אתרים מרכזיים

העיר המודרנית קרובה לאתר של מנדוריה העתיקה, ושאריות נכבדות מהביצורים עדיין נראות; הן כללו קו כפול של חומות שנבנו מבלוקים מלבניים של אבן, ללא מלט, עם תעלה רחבה מקדימה. נמצאו קברים עתיקים עם תכשיטי זהב בשנת 1886.
סמל העיר הוא באר עם עץ שקד הגדל מהמרכז, שהוזכר על ידי הסופר הרומי פליניוס הזקן בתולדות הטבע". הבאר (הנקראת Fonte Pliniano על שם פליניוס הזקן) עדיין נראית היום בדיוק כפי שתוארה לפני כ-2,000 שנה, עם עץ השקד שעדיין צומח ממרכזה. אתרים נוספים כוללים:
כנסיית האם (או קולגיאטה) שמקורה מימי הביניים אך שופצה במאה ה-16.
כנסיית סן פייטרו מנדורינו, ככל הנראה קבר הלניסטי ששונה לכנסייה במאה ה-8–9. פתוחה לביקורים רק במהלך חגיגות מסוימות.
כנסיית השילוש הקדוש (המאה ה-11/12). יש לה חזית עם שלושה פורטלים רנסאנסיים וחלון רוזטה. מגדל הפעמון מהמאה ה-15 מעוטר במסכות גדולות ממקור לא ידוע.
כנסיית ה-SS. רוזריו.
כנסיית ה-SS. אימקולאטה.
כנסיית סנטה לוצ'יה (1540).
הגטו היהודי מימי הביניים.
הטירה, שהייתה מקום מושבם של הנסיכים האימפריאליים משנת 1719.
פארק ארכאולוגי.
קשת סנט'אנג'לו, שער לכניסה ההיסטורית.
יין מקומי

יין פרימיטיבו די מנדוריה המקומי מיוצר מ-100% ענבי פרימיטיבו. יין זה מתאפיין באחוז אלכוהול גבוה במיוחד – סביב 14%. יינות המיוצרים מענבי פרימיטיבו מתאפיינים בטעמי שזיף ותבלינים, כמו זינפנדל, אך בשל סוגי הקרקע והאקלים השונים, הטעם הפירותי פחות "ריבתי", והמבנה דומה יותר ליינות עולם ישן, עם נגיעות של אדמה ותבלינים, וכן טעמים פרותיים מרוסנים.
הערות שוליים

↑  Pellegrini, Giovan Battista.
↑  Marcato, Carla (1996). "Mandùria". Dizionario di toponomastica. Storia e significato dei nomi geografici italiani. Milano: Garzanti. p. 374. ISBN 88-11-30500-4.
↑  Pax Leonard, Stephen (2021). "Hipponyms in Indo-European: using register to disentangle the etyma". Journal of Language Relationship. 19 (1–2): 4. doi:10.1515/jlr-2021-191-206.
| --- | --- |
בקרת זהויות :  NLI: 987007564702205171  LCCN: n85366745  MusicBrainz: 9fc354a0-832a-44ed-8561-a434e821fa5d  NKC: ge1107785  VIAF: 138974453   WorldCat (עם VIAF): 138974453
מנגלה נרליקר

מנגלה נרליקר (2007)
מנגלה נרליקר (באנגלית: Mangala Narlikar;‏ 17 במאי 1943 – 17 ביולי 2023) הייתה מתמטיקאית הודית שחקרה מתמטיקה עיונית, פרסמה מספר מאמרים מדעיים ופעלה להנגשת המתמטיקה לילדים. תחומי העניין שלה היו אנליזה פשוטה ומורכבת, גאומטריה אנליטית, אלגברה וטופולוגיה. עבודת הדוקטורט שלה, שנכתבה באוניברסיטת T.I.F.R בסיועו של פרופסור רמצ'נדרה, עסקה תאוריית המספרים האנליטיים. במהלך חייה הרצתה באוניברסיטאות בומביי ופונה, ובאוניברסיטת קיימברידג' בה ליוותה סטודנטים לתואר ראשון. לצד תרומתה לעולם המדעי תרמה נרליקר גם לתלמידי היסודי בהודו והוציאה לאור מספר ספרי לימוד. לאור תרומתה מונתה ליו"ר מרכז ספרי הלימוד בלבהראטי שבפונה וניצלה את מעמדה לשיפור שיטת הספירה המרהטית, שהייתה מסובכת ביחס לשיטה המקובלת בקרב מדינות אחרות.
ביבליוגרפיה > חיים אישיים והשכלה

מנגלה נרליקר נולדה בשם מנגלה רג'וואד בבומביי, בשנת 1943. רג'וואד הייתה תלמידה מצטיינת וזכתה במלגות לחטיבה ולתיכון שהוענקו לה בידי הממשלה, ובסיום בית הספר המשיכה לאוניברסיטת בומביי. בשנותיה הראשונות התמקצעה בהיסטוריה, כלכלה ואזרחות לצד לימודיה במתמטיקה להם הקדישה את מירב זמנה. בשנת 1958 סיימה את לימודיה במקצועות ההומניים והחליטה להתמקד במתמטיקה ובפיזיקה. בשנת 1962 השלימה את התואר הראשון במתמטיקה ושנתיים לאחר מכן את התואר השני ובסיום לימודיה זכתה בפרס מדליית הזהב של הקנצלור מטעם האוניברסיטה.
בשנת 1966 התארסה והתחתנה עם האסטרופיזיקאי ג'איינט נרליקר ולאחר שנישאו אימצה את שם משפחתו. הם עברו לגור בקיימברידג' שבאנגליה, שם נולדו בנותיהם גיטה וגיריג'ה. בשנת 1981 נולדה בתם השלישית לילבאטי במומבאי שבהודו, לשם עברו לגור מעט לאחר מכן, ובבגרותן שלושת הבנות המשיכו את דרך אימן ועסקו גם הן במחקר מדעי. בחודשים האחרונים לחייה חלתה בסרטן והלכה לעולמה ב-17 ליולי בשנת 2023.
ביבליוגרפיה > קריירה

בסיום לימודיה במתמטיקה באוניברסיטת בומביי התקבלה כעמיתת מחקר בבית הספר למתמטיקה באוניברסיטת T.I.F.R בשנים 1964–1966. לאחר שעברה לקיימברידג' הפסיקה לעבוד על מחקרה, ובמקום זאת העבירה סדרה של הרצאות ללומדים לתואר הראשון. כשחזרו להודו התמקמו בסמוך לאוניברסיטת T.I.F.R, מה שדחף אותה להמשיך במחקרה והקל על הקושי לאזן בין חיי המשפחה למחויבותה למחקר. נרליקר חזרה להשתתף בהרצאות ובנוסף אליהן עבדה עם קבוצתו של פרופסור רמצ'נדרה על תאוריית המספרים האנליטיים (1980).
נרליקר סיימה את עבודת התזה שלה וקיבלה את תואר ה-Ph.D בתאוריית המספרים האנליטיים בשנת 1981. בשנים 1982–1985 עבדה כמפקחת בבריכת אוניברסיטת T.I.F.R, ובמקביל לימדה מתמטיקה באוניברסיטת בומביי ופרסמה את מרבית מאמריה.
בשנת 1989 עברו המשפחה לגור בפונה שבמערב הודו, ונרליקר מיד המשיכה ללמד משרה חלקית באוניברסיטת פונה עד לשנת 2002. בין השנים 2006–2010 לימדה תלמידי M.Sc במרכז ללימודי מתמטיקה בהסקארצ'ריה פרטישתהן (Bhaskaracharya Pratishthan). נרליקר כבר הפכה לידועה בקרב המתמטיקאים בהודו והוזמנה להרצות באוניברסיטאות לעיתים קרובות. כשמלאו לה 77 שנים הפסיקה ללמד מתמטיקה בקביעות, אך המשיכה להרצות באוניברסיטת פונה באופן לא שגרתי למרות גילה המבוגר.
ביבליוגרפיה > הנגשת שפת המתמטיקה

בראיון שנערך עם נרליקר היא הסבירה שאינה זוכרת מה דחף אותה לכך, אך החליטה שברצונה לעבוד עם ילדים המתקשים במקצוע המתמטיקה. למרות שנהנתה ללמד סטודנטים באקדמיה, לקראת סוף הקריירה שלה רצתה לעזור לילדים המתקשים בהבנת שפת המספרים. כך כותבת נרליקר בספר "Lilavati's Daughters", ומציינת שמטרתה העיקרית היא להעביר את המידע באופן יעיל אך מהנה.
נרליקר מספרת כי משנת 2010 לימדה ילדים ממרכזי העזרה המקומית שבסביבתה, ובשנת 2013 אף הצטרפה לעמותה בה היא לימדה ילדות הגרות בשכונות עוני. על מנת לקדם את מטרתה, החליטה לפנות למרכז בלבהראטי לספרי לימוד עם הצעה לתרום למאגר ספרי הלימודים ספרים משלה. עם הסכמתם החלה נרליקר לכתוב ספרים שמטרתם הייתה לערב את התלמידים בלמידה באופן מרבי, כך שזו תוכל להיות מהנה יותר ולכלול פחות שינון. נרליקר מספרת שמחיר הספרים היה מאוד מונגש, כאשר ספר אחד עלה 10 Rs בלבד (פחות מחמישה שקלים) באופן כזה שכל ילד יוכל להרשות לעצמו עותק שלו. ספריה נמכרים באנגלית, בהינדית ובמרהטית.
בשנת 2013 ד"ר נרליקר מונתה כיושבת הראש של מרכז בלבהראטי. נרליקר שינתה רבות את אופן הלימוד בקרב הגיל הצעיר, אך תרומתה הגדולה ביותר הייתה פישוט שמות המספרים. בראיון הסבירה שבשפה המרהטית סדר המספרים נורא מבלבל, כאשר המספר 32, לדוגמה, נאמר לפני המספר 30. בזכותה כיום לבתי ספר בהודו יש את האפשרות לבחור כיצד לקרוא למספרים, אם באופן המסורתי או על פי השינויים הקטנים אך המשמעותיים שהכניסה לתוקף נרליקר.
ביבליוגרפיה > פרסומים נבחרים

"Contributions to the Erdaos-Szemeredi Theory of Sieved Integers"
"On a theorem of Erdos and Szemeredi"
"On the Mean Square Value theorem of Hurwitz Zeta function"
"Hybrid mean Value Theorem of L-functions"
"On orders solely of Abelian Groups"
| --- | --- |
בקרת זהויות :  GND: 1296375374  ISNI: 0000 0000 3893 1952  LCCN: nb2002073263  VIAF: 58588244   WorldCat (עם VIAF): 58588244 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנגלה נרליקר".
מלבורן פארק

מלבורן פארק
מלבורן פארק (מאנגלית: Melbourne Park) הוא מתחם טניס אולימפי הממוקם במלבורן. הפארק מארח את אליפות אוסטרליה הפתוחה. בתחומי הפארק נמצא גם אצטדיון הקריקט של מלבורן.
מתחמים

אצטדיון הקריקט של מלבורן – אצטדיון קריקט המכיל 100,024 מושבים
הייסנס ארנה – אולם שבו מתקימות תחרויות הטניס מכיל 10,500 מושבים
מרגרט קורט ארנה – מגרש טניס המכיל 7,500 מושבים
רוד לייבר ארנה – אצטדיון הטניס המרכזי במתחם, שמכיל 15,000 מושבים
האצטדיון המלבני של מלבורן – מגרש רוגבי מכיל 30,000 מקומות ישיבה
מגרשי האימון – מגרשי האימון של מלבורן מכיל 27 מגרשי טניס
יוהאנה קונטה מול דניסה אלוורטה בהייסנס ארנה 2016
מעגל גדול

בגאומטריה, מעגל גדול של ספירה (שפת הכדור) הוא מעגל החוצה את הספירה לשני חצאים שווים (המיספרות).
למעגל הגדול אותו רדיוס ואותו מרכז כמו לספירה שאותה המעגל הגדול חוצה. בהתאם לכך, לכל המעגלים הגדולים שעל פני ספירה נתונה יש אותו מרכז ואותו היקף. המעגל הגדול הוא אכן המעגל הגדול ביותר שניתן לשרטט על פני ספירה נתונה. כל מעגל במרחב אוקלידי תלת-ממדי הוא מעגל גדול בספירה אחת ויחידה. דרך כל שתי נקודות על פני ספירה נתונה עובר מעגל גדול אחד ויחיד. יוצאות דופן לכלל זה הן זוג נקודות אנטיפודיות (נקודות הנמצאות בשני קצותיו של קוטר של הספירה), שדרכן עוברים אינסוף מעגלים גדולים.
בגאומטריה ספירית, מעגל גדול ממלא את התפקיד של קו ישר בגאומטריה אוקלידית. המעגלים הגדולים הם הקווים הגאודזיים (הדרך הקצרה ביותר בין שתי נקודות) במטריקה הסטנדרטית של הספירה.
בכדור הארץ קו המשווה וקווי האורך הם מעגלים גדולים בקירוב (עד כדי סטיית כדור הארץ מכדור מושלם), אולם קווי הרוחב השונים אינם מעגלים גדולים. בהתאם לכך, הדרך הקצרה ביותר בין שתי נקודות על פני כדור הארץ היא (בקירוב) קטע ממעגל גדול. בהיעדר שיקולים נוספים, מטוסים טסים לאורך קווים כאלו. כאשר מציגים את פני כדור הארץ על מפה שטוחה, נדמה שהמעגל הגדול הוא עקום וארוך, אולם זהו רושם מוטעה הנוצר בשל העובדה שמפות שטוחות של פני הכדור מעוותות מרחקים (ראו הטלה קרטוגרפית).
ראו גם

גאומטריה ספירית
מטאטא

ערך זה עוסק בכלי ניקוי. אם התכוונתם למשמעות אחרת, ראו .
המטאטאים הראשוניים היו עשויים מקרשים ומסיבים טבעיים. תצלום משנת 1844
מַטְאֲטֵא הוא כלי לניקוי המורכב מסיבים חזקים, המחוברים למקל.
אטימולוגיה

המילה "מַטְאֲטֵא" היא מילה יחידאית בתנ"ך, ומוזכרת בספר ישעיהו, פרק י"ד, פסוק כ"ג: ”וְשַׂמְתִּיהָ לְמוֹרַשׁ קִפֹּד, וְאַגְמֵי-מָיִם; וְטֵאטֵאתִיהָ בְּמַטְאֲטֵא הַשְׁמֵד, נְאֻם ה' צְבָאוֹת”.
בתלמוד הבבלי מסופר כי החכמים התקשו בהבנת המילה מטאטא, ולבסוף הבינו אותה מתוך שיחתה של שפחתו של רבי.
על פי מילון אבן שושן, מטאטא נקרא גם מכבד, מכיוון שהיה עשוי ממכבדת שהוא ענף התומר הנושא את הפרחים והפירות. מכאן הביטוי: לכבד את הרצפה.
היסטוריה

המטאטא עבר שינויים מבניים משמעותיים, מאז הימים בהם הוכן מסיבים טבעיים וקרשים. במקור היו כל המטאטאים עגולים, ואף שלא היו יעילים במיוחד, היה קל להכינם. כיום כולל המטאטא ידית קצרה, שמטרתה שיהיה נגיש יחסית, או ידית ארוכה לניקוי רצפות או אחים. סיבי מטאטא עשויים כיום בעיקר מעשבי דורה. עשבים אלו נמצאו כמתאימים ביותר להכנת מטאטאים – הם קשים, ישרים, עמידים, וגדלים בטבע כשהם קשורים זה לזה. השינוי הגדול ביותר שעברו המטאטאים היה במאה השבע-עשרה, עם המצאת המטאטאים הישרים, אשר בשל רוחבם הם יעילים יותר לניקוי אבק. המטאטאים הישרים הפכו עד מהרה את שאר המטאטאים לחסרי תכלית וכיום כמעט כל המטאטאים מיוצרים באופן זה.
מטאטאים וקסמים

מטאטאים היו מקושרים זה זמן רב עם קסמים. בהקשר זה כמעט תמיד מוצגים מטאטאים עגולים מתקופת ימי הביניים ובקישור עם מכשפות, כאשר לרוב הוא משמש אותן כאמצעי תחבורה.
כיום משמש המטאטא ככלי עזר בטקסים פגאניים רבים. מטאטא מונח לעיתים בפתח מקום בו מתבצע מפגש מכשפות, כייצוג לאלמנט האוויר, או ככלי לטיהור האזור. השימוש במטאטאים נעשה על ידי טאטוא סמלי של האוויר במעגל. הכהן או הכוהנת הגבוהים הולכים במעגל עם כיוון השעון, ממלמלים את הלחש ומטאטאים כמה סנטימטרים מעל האדמה. השימוש הזה בא לעיתים במקום הדלקת קטורת כאשר אחד המשתתפים אלרגי או אם במקום בו נערך הטקס אסור להבעיר אש.
מטאטאים וקסמים > בספרות ובאמנות

בספרות מטאטאים מוצגים תכופות כאמצעי תחבורה אווירית למכשפות. בסדרת ספרי "הארי פוטר", לדוגמה, מטאטאים משמשים קוסמים ומכשפות במשחק הקווידיץ'.
ראו גם

מטאטא כבישים
מגב
הערות שוליים

↑  תלמוד בבלי, מסכת ראש השנה, דף כ"ו, עמוד ב'
| --- | --- |
בקרת זהויות :  NLI: 987007292438205171  GND: 4354672-9  LCCN: sh85017214  NKC: ph338545 
כיום ישנם מטאטאים במגוון צורות וגדלים
ממשלת מנואל ואלס

| --- | --- |
 
 מנואל קרלוס ואלס גאלפטי, ראש ממשלת צרפת, מאפריל 2014.
 מידע כללי
 2 באפריל 2014 – 25 באוגוסט 2014 (146 ימים)
 תחום שיפוט:  צרפת 
 ראש ממשלה:  מנואל ואלס
 סיעות הקבינט:  מנואל ואלס Geneviève Fioraso Christian Eckert Frédéric Cuvillier Fleur Pellerin Harlem Désir ז'אן-מארי לה גן ולרי פורניירו Kader Arif Thierry Braillard Axelle Lemaire Ségolène Neuville אנדרה ואליני Laurence Rossignol קפאקי אדירי Sylvia Pinel Aurélie Filippetti כריסטיאן טובירה מישל סאפן בנואה אמון לורן פביוס סגולן רויאל סטפן לה פול ארנו מונטבור פרנסואה רבסמן מריליז לבראנשו מריסול טורן נז'אט ואלו-בלקאסם ז'אן-איב לה דריאן ברנאר קזנב ז'ורז' פו-לנז'וון 
 מספר שרים:  15
 הקבינט הקודם:  Ayrault Cabinet II 
 הקבינט הבא:  ממשלת מנואל ואלס השנייה 
 www.gouvernement.fr
 
ממשלת צרפת השלושים ושבע, או "ממשלת ואלס הראשונה", הייתה ממשלת צרפת בראשותו של מנואל ואלס שכיהנה מהתפטרותו של ז'אן-מארק ארו מתפקיד ראש הממשלה עקב הפסדה של המפלגה הסוציאליסטית בבחירות המוניציפליות בצרפת ועד התפטרותו של ואלס עקב רצונו להתמודד בבחירות לנשיאות צרפת 2017. הממשלה הוקמה ב-2 באפריל 2014, לאחר שמנואל ואלס מונה לתפקיד ראש ממשלת צרפת ב-31 במרץ 2014 ועד ל-25 באוגוסט 2014, אז פורקה הממשלה לאחר שמספר שרים התבטאו נגד פעילותה הכלכלית של הממשלה. מבין ממשלות הרפובליקה החמישית, הייתה זו הממשלה שמשלה בזמן הקצר ביותר, 147 ימים.
הממשלה הורכבה מ-15 שרים מהמפלגה הסוציאליסטית (PS) ושני שרים מהמפלגה הרדיקלית השמאלנית (PRG).  הייתה זו הממשלה השלישית תחת נשיאותו של פרנסואה הולנד. בהשוואה לממשלה הקודמת, ממשלת ארו השנייה, זו ממשלה קטנה יותר, שחברים בה 16 שרים בלבד, לעומת 20 שרים שהיו בממשלתו של ז'אן-מארק ארו.
לפני מינויו לראש ממשלה היה מנואל ואלס שר הפנים, והשרים האחרים בממשלתו היו אף הם שרים בממשלה הקודמת. תשעה שרים שמרו על תפקידיהם מהממשלה הקודמת (עם שינויים מזעריים), כולל שר החוץ לורן פביוס, שמונה ב-2012 ושמר על תפקידו גם בממשל החדש, ושר ההגנה ז'אן-איב לה דריאן.
שני שרים לא היו חלק מהממשלה הקודמת - סגולן רויאל, שהפכה לשרת האקולוגיה, ופרנסואה רבסאמן, שהיה מנהיג סיעת הסוציאליסטים בסנאט הצרפתי ומונה עתה לשר העבודה. בממשלה יש שמונה נשים ושמונה גברים.
הגיל הממוצע של השרים בתחילת הכהונה היה 54, כשלורן פביוס היה המבוגר ביותר (67) ונז'אט ואלו-בלקאסם וסילביה פינל הצעירים ביותר (בני 36).
מנואל ואלס הוא ראש הממשלה הראשון שלא נולד בצרפת. הוא נולד בברצלונה, וקיבל אזרחות צרפתית ב-1982, בגיל 19.
שרי הממשלה

| תפקיד (מפלגה) | שם | תמונה | תחילת כהונה |
| --- | --- | --- | --- |
| ראש הממשלה (המפלגה הסוציאליסטית) | מנואל ואלס |  | 31 במרץ 2014 |
| שר החוץ והפיתוח הבינלאומי  (המפלגה הסוציאליסטית) | לורן פביוס |  | 16 במאי 2012 |
| השרה לאקולוגיה, אנרגיה ופיתוח בר-קיימא (המפלגה הסוציאליסטית) | סגולן רויאל |  | 2 באפריל 2014 |
| השר לחינוך לאומי, השכלה גבוהה ומחקר (המפלגה הסוציאליסטית) | בנואה אמון |  | 2 באפריל 2014 |
| שרת המשפטים (המפלגה הרדיקלית של השמאל) | כריסטיאן טובירה |  | 16 במאי 2012 |
| שר הכלכלה והמימון (המפלגה הסוציאליסטית) | מישל סאפן |  | 2 באפריל 2014 |
| שר התעשייה (המפלגה הסוציאליסטית) | ארנו מונטבור |  | 2 באפריל 2014 |
| שרת הרווחה (המפלגה הסוציאליסטית) | מריסול טורן |  | 16 במאי 2012 |
| שר העבודה והתעסוקה (המפלגה הסוציאליסטית) | פרנסואה רבסמן |  | 2 באפריל 2014 |
| שר ההגנה (המפלגה הסוציאליסטית) | ז'אן-איב לה דריאן |  | 2 באפריל 2014 |
| שר הפנים (המפלגה הסוציאליסטית) | ברנאר קזנב |  | 2 באפריל 2014 |
| השרה לענייני זכויות נשים; שרת הערים, ושרת הנוער והספורט  (המפלגה הסוציאליסטית) | נז'אט ואלו-בלקאסם |  | 2 באפריל 2014 |
| שרת הביזור, הרפורמה והשירות הציבורי (המפלגה הסוציאליסטית) | מריליז לבראנשו |  | 16 במאי 2012 |
| שר החקלאות, המזון והייעור; דובר הממשלה (המפלגה הסוציאליסטית) | סטפן לה פול |  | 16 במאי 2012 |
| שרת המחוזות שמעבר לים (המפלגה הסוציאליסטית) | ז'ורז' פו-לאנז'וון |  | 2 באפריל 2014 |
מסכת בכורות

מסכת בכורות, הוצאת ישיבת מיר, שאנגחאי, ה'תש"ב
פדיון הבן
מַסֶּכֶת בְּכוֹרוֹת היא המסכת הרביעית בסדר קדשים, הסדר החמישי במשנה ובתלמוד הבבלי. יש בה תשעה פרקים העוסקים בפרטי הדינים של בכורות - דיני פטר חמור (דהיינו זכר מחמור שנולד ראשון לאימו), בכור בהמה טהורה, דיני מומים הפוסלים את הקורבנות ואת הכהנים, דיני בכור אדם ודיני מעשר בהמה.
בתלמוד בבלי יש במסכת זו 60 דפים. בדף ח' קיים קטע אגדתא מפורסם הידוע בשם "סבי דבי אתונא".
מיקומה של המסכת בסדר קדשים

לפי הקדמתו של הרמב"ם למשנה, סידורה של מסכת בכורות אחר מסכת חולין נעשה בהתאם לכתוב שהביא בתחילה את דיני שחיטת חולין: "רַק בְּכָל-אַוַּת נַפְשְׁךָ תִּזְבַּח וְאָכַלְתָּ בָשָׂר, כְּבִרְכַּת ה' אֱלֹהֶיךָ אֲשֶׁר נָתַן-לְךָ--בְּכָל-שְׁעָרֶיךָ", ורק אחר כך את דיני הבכורות: "לֹא-תוּכַל לֶאֱכֹל בִּשְׁעָרֶיךָ, מַעְשַׂר דְּגָנְךָ וְתִירֹשְׁךָ וְיִצְהָרֶךָ, וּבְכֹרֹת בְּקָרְךָ".
לפי המבוא של חנוך אלבק לפירוש המשנה, מיקומה של המסכת אחרי מסכת חולין קשור לנושא המרכזי של שני הפרקים האחרונים במסכת חולין - מתנות כהונה (הזרוע הלחיים והקיבה) ולנושא של הפרק האחרון במסכת בכורות - מעשר בהמה. העיסוק במתנות כהונה הוא הקו המחבר שבין המסכתות.
פרקי המסכת

הַלּוֹקֵחַ עֹבֶר חֲמוֹרוֹ (שבע משניות). - דיני פטר חמור.
הַלּוֹקֵחַ עֹבֶר פָּרָתוֹ (תשע משניות). - דיני חיוב בכור בהמה טהורה.
הַלּוֹקֵחַ בְּהֵמָה (ארבע משניות). - דיני בהמה שספק ביכרה ביד נכרי ודיני שער בכור.
עַד כַּמָּה (עשר משניות). - דיני הזמן שבו צריך לאכול/להקריב את הבכור, דיני ראית המום ודיני חשודים.
כָּל פְּסוּלֵי הַמֻּקְדָּשִׁים (שש משניות). - דיני בכור בעל מום.
עַל אֵלּוּ מוּמִין (שתים עשרה משניות). - מומי בכור.
מוּמִין אֵלּוּ (שבע משניות). - מומי אדם.
יֵשׁ בְּכוֹר (עשר משניות). - דיני בכור אדם.
מַעְשַׂר בְּהֵמָה (שמונה משניות). - דיני מעשר בהמה.
סה"כ יש במסכת 73 משניות.
הערות שוליים

↑  ספר דברים, פרק י"ב, פסוק ט"ו
↑  ספר דברים, פרק י"ב, פסוק י"ז
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
מלבורן (פלורידה)

| --- | --- |
חותם מלבורןחותם מלבורן

מרכז העיר
 מדינה:  ארצות הברית ארצות הברית
 מדינה:  פלורידה פלורידה
 ראש העיר:  מייק מק'ניס
 תאריך ייסוד:  1867
 על שם:  מלבורן 
 שטח:  112.010951 קמ"ר
 גובה:  6 מטרים
 אוכלוסייה:  ‏
  ‑ בעיר:  84,678 (1 באפריל 2020)
  ‑ במטרופולין:  536,521 (2009)
 קואורדינטות:  28°07′00″N 80°38′00″W﻿ / ﻿28.116666666667°N 80.633333333333°W﻿ / 28.116666666667; -80.633333333333 
 אזור זמן:  UTC -5
 https://www.melbourneflorida.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מלבורן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מלבורן(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מלבורן(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מלבורן  he tabBackground:;tabBorder:#aaa;defaultTab:0;
 
מלבורן (באנגלית: Melbourne) היא עיר במזרח מדינת פלורידה השוכנת על יד החוף המזרחי, דרומית מזרחית לאורלנדו. נכון לשנת 2012 אוכלוסיית העיר מונה כ-77,101 תושבים.
הערות שוליים

| דגל פלורידה פלורידה |
| --- | --- | --- |
| בירת המדינה | טאלאהאסי |  |
| אזורים גאוגרפיים | אזור מפרץ טמפה • ביג בנד • דרום פלורידה • דרום מערב פלורידה • החוף הנשכח • החוף הראשון • הידית של פלורידה • הקיז • חוף האוצר • חוף האיזמרגד • חוף הזהב • חוף החלל • חוף הטבע • חוף השמש • מרכז פלורידה  • צפון מרכז פלורידה |  |
| היישובים הגדולים ביותר | ג'קסונוויל • מיאמי • טמפה • סנט פיטרסבורג • אורלנדו • הייליה • טאלאהאסי • פורט לודרדייל • פורט סנט לוסי • פמברוק פיינס • קייפ קורל • הוליווד • גיינסוויל • מיראמר • קורל ספרינגס • קלירווטר • מיאמי גארדנס • פאלם ביי • וסט פאלם ביץ' • פומפנו ביץ' |  |
| נושאים נוספים | מחוזות • סמלים • היסטוריה • דמוגרפיה • יהדות פלורידה |  |
| --- | --- |
בקרת זהויות :  NLI: 987007562044905171  LCCN: n81050033  MusicBrainz: f5b9c015-084b-422b-9c6b-2681b6c3f61f  NARA: 10046092  NKC: ge1029398  VIAF: 129013511   WorldCat (עם VIAF): 129013511 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
מעשה מביש

מעשה מביש (מיוונית עתיקה: ἁμαρτία) הידוע גם כמעשה זוועה הוא מונח ספרותי, שפותח על ידי אריסטו במהלך כתיבת ספרו פואטיקה. בטרגדיה הכוונה היא למעשה המחולל במישרין את החיזיון המרכזי במחזה, מעשים כמו בגידה, רצח, בעיקר של קרוב משפחה, ניאוף וגילוי עריות. על מנת לעמוד בהגדרתו כמעשה מביש, הכרחי שיהיה זה מעשה אובייקטיבי, כלומר לא כזה הנובע ממצב רוח סובייקטיבי, כלומר מנטייה סבילה של מזג ושל אופי. כדי להיות טרגי באמת, חייב המעשה המביש לייצג מעשה שכל אדם רגיל עלול לעשותו, מעשה המביע את הטבע האנושי היסודי או הנובע מגורלו היסודי של האדם. מכאן שעל פי תפיסה זו, מעשה מביש הוא בהכרח אוניברסלים, כלומר בעלי תוקף ומשמעות כלליים.
הערות שוליים

↑  האלמנטים של הטרגדיה / דורותיאה קרוק.
ערך זה הוא קצרמרבנושא ספרות. אתם מוזמנים לתרום לוויקיפדיה ו.
מחוז לייק (אילינוי)

| --- | --- |

 מדינה:  ארצות הברית ארצות הברית
 מדינה:  אילינוי אילינוי
 בירת המחוז:  ווקיגן
 תאריך ייסוד:  1839
 על שם:  ימת מישיגן 
 שטח:  3,543 קמ"ר
 אוכלוסייה:  ‏
  ‑ במחוז:  714,342 (1 באפריל 2020)
  ‑ צפיפות:  556 נפש לקמ"ר (2000)
 קואורדינטות:  40°8′24″N 88°12′0″E﻿ / ﻿40.14000°N 88.20000°E﻿ / 40.14000; 88.20000
 אזור זמן:  UTC -6
 www.lakecountyil.gov
  מפת מיקום  מפה מפורטת   מיקום מחוז לייק באילינוי    מיקום אילינוי בארצות הברית tabBackground:;tabBorder:#aaa;defaultTab:0;
 
מחוז לֶיִיק (באנגלית: Lake County, מילולית: מחוז אגם) הוא מחוז השוכן בחלק הצפון מזרחי של מדינת אילינוי שבארצות הברית, לצד החוף המערבי של ימת מישיגן. המחוז הוא חלק מאזור המטרופולין של שיקגו וגבולו הדרומי הוא עם מחוז קוק, המכיל את השטח המוניציפלי של עיריית שיקגו. חלקו המזרחי של המחוז נכלל באזור נורת' שור של אילינוי. בירת מחוז לייק היא ווקיגן.
נכון למפקד האוכלוסין של שנת 2000, אוכלוסיית המחוז מנתה 644,356 תושבים.
היסטוריה

במקור שכנו באזור זה ילידים אינדיאנים אשר השתייכו לשבט הפוטאוואטומי (Potawatomie). מחוז לייק הוקם בשנת 1839 על ידי בית המחוקקים של מדינת אילינוי. באותה העת, בירת המחוז הייתה ממוקמת ביישוב ליברטיוויל (Libertyville) של היום (אשר נקרא באותה העת אינדפנדס גרוב).
בשנת 1841, נערכה הצבעה בה הכריעו תושבי המחוז על העברת בירת המחוז ליישוב ליטל פורט (אשר נקרא כיום ווקיגן).